Učenici 6.b i 6.c razreda!

Danas ćemo se prisjetiti dijalektalnog pjesništva.

Prije gledanja video lekcije usmeno odgovorite na sljedeća pitanja:  
Koja hrvatska narječja poznaješ?

Što to znači da pjesma pripada dijalektalnom pjesništvu?

Tijekom gledanja lekcije usmeno odgovarajte na pitanja, a nakon gledanja video lekcije u bilježnicu zapišite plan ploče koji vam šaljem u nastavku.

Pogledajte video lekciju na sljedećoj poveznici:

<https://www.youtube.com/watch?v=foaWcZwnwFM>

Plan ploče:

**Dijalektalno pjesništvo**

**Dijalektalno pjesništvo** obuhvaća pjesme pisane na kajkavskome, čakavskome i štokavskome narječju.

Teme i zavičajni motivi dijalektnih pjesama često su vezani uz bliski odnos čovjeka i prirode.

Pjesme pisane na nekome narječju nose posebnost nekog dijalekta, mjesnog govora te pridonose čuvanju hrvatske jezične baštine.

ZADATCI: (Zadatke ne morate prepisivati u bilježnicu, samo ih riješite.)

Vaš 1. zadatak je u čitanci pronaći po jednu pjesmu napisanu na kajkavskome, čakavskome i štokavskome narječju.

Nakon što ih pronađete, u bilježnicu zapišite pjesnika, naziv pjesme i odredite kojim narječjem je pjesma pisana.

Vaš 2. zadatak je „prevesti“ na svoj mjesni govor (govor kojim pričate kod kuće) ljubavnu pjesmu koju ste napisali prošli put ili napišite novu pjesmu na mjesnom govoru s temom po slobodnom izboru. Učenici kojima hrvatski jezik nije materinski neka odaberu iz 1. zadatka pjesmu koja im se najviše sviđa i prepišu najljepšu kiticu u bilježnicu.

Zadatke fotografirajte i pošaljite u privatnoj poruci. Učenici 6.c do kraja današnjega dana, 31.3.2020., a učenici 6.b do 1.4.2020.